„ Í kvöld var dyrabjöllunni hringt heima hjá mér og mér fært stórt pappírsumslag með nafninu mínu handskrifuðu á . Glaðningurinn reyndist svo vera hótun um lögsókn frá starfsmannaleigunni Mönnum í vinnu . Þar eru talin upp ýmis ummæli sem ég hef látið falla í fjölmiðlum um starfsemi fyrirtækisins . Ég er krafinn um afsökunarbeiðni og 1.000.000 í skaðabætur . “ Frá þessu greinir Viðar Þorsteinsson , framkvæmdastjóri stéttarfélagsins Eflingar , á Facebook síðu sinni . Starfsmannaleigan Menn í vinnu hefur verið ítrekað til umfjöllunar í fjölmiðlum , bæði í fréttaskýringaþættinum Kveiki á RÚV sem og í öðrum fjölmiðlum , og hafa starfsmenn þar kvartað undan aðstæðum , launum og hvernig staðið hefur verið að málum gagnvart þeim . Á vef Eflingar var fyrirtækið gert að umtalsefni 8. febrúar , og segir þar meðal annars að Efling hafi gögn undir höndum sem sýni að ekki sé verið að fara að settum lögum og reglum gagnvart starfsfólki . „ Í fréttum í gær var sagt frá ömurlegum aðstæðum fólks hjá starfsmannaleigunni Menn í vinnu . Í kröfugerð er þess meðal annars krafist að heimilt sé að innheima sektir vegna alvarlegra brota á kjarasamningi . “ Auglýsing Þá segir í umfjölluninni að sömu aðílar , og stóðu að félagi sem að lokum fór í þrot , hafi snúið aftur með starfsemi „ eins og stökkbreyttur vírus “ . „ Núna gera þau þetta nánast rétt á pappírnum , gefa kannski út réttan launaseðil , en hafa fundið nýjar leiðir til að féfletta fólkið framhjá lögum og reglum , “ er meðal annars haft eftir Viðari á vef Eflingar . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .